CELEX: 32017R1389
Language: hr
Date: 2017-07-26 00:00:00
Title: Uredba Komisije (EU) 2017/1389 оd 26. srpnja 2017. o izmjeni Priloga VII. Uredbi (EZ) br. 882/2004 Europskog parlamenta i Vijeća u pogledu određivanja referentnog laboratorija EU-a za viruse koji se prenose hranom (Tekst značajan za EGP. )

27.7.2017   
            
            
               HR
            
            
               Službeni list Europske unije
            
            
               L 195/9
            
         UREDBA KOMISIJE (EU) 2017/1389
   оd 26. srpnja 2017.
   o izmjeni Priloga VII. Uredbi (EZ) br. 882/2004 Europskog parlamenta i Vijeća u pogledu određivanja referentnog laboratorija EU-a za viruse koji se prenose hranom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 32. stavak 5.,
   budući da:
   
               (1)
            
            
               Uredbom (EZ) br. 882/2004 utvrđene su opće zadaće, dužnosti i zahtjevi za referentne laboratorije Europske unije (EU) za hranu i hranu za životinje te za zdravlje životinja. Referentni laboratoriji EU-a za hranu i hranu za životinje navedeni su u dijelu I. Priloga VII. toj Uredbi. Taj popis ne uključuje referentni laboratorij EU-a za viruse koji se prenose hranom. Međutim, člankom 32. stavkom 5. te Uredbe propisuje se da Komisija može uključiti dodatne referentne laboratorije EU-a u Prilog VII.
            
         
               (2)
            
            
               Referentni laboratoriji EU-a trebali bi obuhvaćati područja propisâ o hrani, hrani za životinje i zdravlju životinja u kojima su potrebni precizni analitički i dijagnostički rezultati. Iako postoje prokušane metode otkrivanja virusa u hrani, djelotvornost kontrola otežana je zbog neujednačenosti upotrebe tih testova. Činjenica da se ne provodi testiranje sposobnosti kako bi se ocijenile metode kojima se koriste nacionalni referentni laboratoriji i njihova sposobnost da se koriste testovima nekim nacionalnim referentnim laboratorijima i službenim laboratorijima otežava dobivanje akreditacije potrebne za rad u skladu s Uredbom (EZ) br. 882/2004. Stoga nepostojanje referentnog laboratorija EU-a za viruse koji se prenose hranom negativno utječe na sposobnost nadležnih tijela da provode službene kontrole u tom području.
            
         
               (3)
            
            
               Komisija je 16. prosinca 2016. objavila poziv za podnošenje prijava za odabir i određivanje referentnog laboratorija EU-a u području virusa koji se prenose hranom. Kao referentni laboratorij EU-a u području virusa koji se prenose hranom trebao bi biti određen odabrani laboratorij Livsmedelsverket.
            
         
               (4)
            
            
               Dio I. Priloga VII. Uredbi (EZ) br. 882/2004 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U dijelu I. Priloga VII. Uredbi (EZ) br. 882/2004 dodaje se sljedeća točka 22.:
   
      „22.   Referentni laboratorij EU-a za viruse koji se prenose hranom
      
      Livsmedelsverket
      Uppsala
      Švedska.”
   
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 165, 30.4.2004., str. 1.